****

**საერთაშორისო ურთიერთობები**

2023 წელი საერთაშორისო ურთიერთობების თვალსაზრისით განსაკუთრებით ნაყოფიერი წელი იყო. მთელი ქვეყნისთვის ევროინტეგრაციის პროცესში ბევრი გამოწვევის დაძლევა მოხერხდა. ქვეყანამ შეძლო ევროკავშირის კანდიდატის სტატუსის მოპოვება. ქვეყნის ერთიანი საგარეო პოლიტიკის ნაწილში და საგარეო საქმეთა სამინისტროსთან მჭიდრო თანამშრომლობით, უმაღლესი საბჭოს თავმჯდომარე და წევრები მათი უფლებამოსილების ფარგლებში რეგიონულ დონეზე ახორციელებდნენ საერთაშორისო ურთიერთობებს ევროპელ პარტნიორებთან.

ევროკავშირის ქვეყნებში უმაღლესი საბჭოს თავმჯდომარემ და უმაღლესი საბჭოს სხვა წევრებმა არაერთი მაღალი დონის ვიზიტი და ოფიციალური შეხვედრა გამართეს. უმაღლესი საბჭოს წევრები ევროკავშირის წევრი ქვეყნების რეგიონების ოფიციალურ წარმომადგენლებთან გამართულ შეხვედრებზე აქტიურად უზიარებდნენ ერთმანეთს რეგიონისა და კონკრეტულად უმაღლესი საბჭოს ღიაობის, გამჭვირვალობის, მოქალაქეთა ჩართულობის, საზედამხედველო ინსტრუმენტების დახვეწის და კანონშემოქმედებითი პროცესის გაუმჯობესების თვალსაზრისით გადადგმული ნაბიჯების შესახებ ინფორმაციას.

*საანგარიშო პერიოდში უმაღლესი საბჭოს თავმჯდომარემ განახორციელა შვიდი საგარეო ვიზიტი:*

|  |  |
| --- | --- |
| * პოლონეთი, ვროცლავი, 2-7 მარტი
* გერმანია, პოტსდამი, 17-20 მარტი
* ბელგია, ბრიუსელი, 4-11 ივლისი
* ისრაელი, იერუსალიმი, 7-10 აგვისტო
 | * პოლონეთი, კარპაჩი, 5-7 სექტემბერი
* პოლონეთი, ზიელონა გორა, 13-17 სექტემბერი
* ავსტრია, ზალცბურგი, 22-26 სექტემბერი
 |

*საანგარიშო პერიოდში უმაღლესი საბჭოს თავმჯდომარემ უმასპინძლა უცხოურ დელეგაციასა და უმაღლესი რანგის სტუმრებს შემდეგი ქვეყნებიდან:*

|  |  |
| --- | --- |
| * სომხეთი
* პოლონეთი
 | * ისრაელი
* თურქეთი
 |

*უმაღლესი საბჭოს თავმჯდომარემ ასევე უმასპინძლა:* ევროკავშირის ელჩს, გაეროს განვითარების პროგრამის ხელმძღვანელს, ასევე, წარმომადგენლებს ევროპის რეგიონთა ინსტიტუტიდან (IRE), კერძოდ, ევროკავშირის განვითარებისა და თანამშრომლობის განყოფილებიდან, გერმანიის განვითარებისა და რეკონსტრუქციის ბანკიდან (KFW), გერმანიის ჰესენის მიწის სატყეო სააგენტოსა და ბუნების დაცვის მსოფლიო ფონდიდან (WWF), ნიდერლანდების სამეფოს მშვიდობის, უსაფრთხოებისა და ადამიანის უფლებების დაცვის" საერთაშორისო ორგანიზაციიდან და სხვა.

|  |
| --- |
| **2023 წელს უცხოეთში განხორციელებული ვიზიტები** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 2-7 მარტი | პოლონეთი,ვროცლავი | დ. გაბაიძეი. ვერძაძეგ. მანველიძეზ. ჭურკვეიძე | აჭარის ოფიციალური დელეგაცია პოლონეთში, ქალაქ ვროცლავში, გამართულ ტურიზმისა და დასვენების მეთოთხმეტე საერთაშორისო გამოფენის გახსნის საზეიმო ღონისძიებას დაესწრო.გამოფენაზე, რომელშიც სხვადასხვა ქვეყნის 220-ზე მეტი კომპანია მონაწილეობდა, აჭარა, როგორც საქართველოს ერთ-ერთი მნიშვნელოვანი ტურისტული რეგიონი, საგანგებო და მრავალფეროვანი კუთხით იყო წარმოდგენილი.დელეგაციის წევრებმა და ვიზიტორებმა დაათვალიერეს ბრანდენბურგის, საქსონიის, ქართული და პოლონური ტურისტული ორგანიზაციების სავაჭრო სტენდები.გარდა ამისა, აჭარის დელეგაცია შეხვდა ვროცლავის მერს იაცეკ სუტრიკს. მხარეებმა რეგიონებს შორის არსებული თანამშრომლობის გაღრმავებაზე და სამომავლო პერსპექტივებზე ისაუბრეს. დაიგეგმა საპასუხო ვიზიტი აჭარაში. |
| დელეგაციის სხვა წევრი |
| აჭარის ფინანსთა და ეკონომიკის მინისტრი**ჯ. ფუტკარაძე**ქალაქ ბათუმის მერი**ა. ჩიქოვანი** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 17-20მარტი | გერმანია,პოტსდამი | დ. გაბაიძეტ. აროშიძეფ. ფუტკარაძემ. გვიანიძელ. სირაბიძე | აჭარის უმაღლესი საბჭოს დელეგაცია გერმანიის ფედერაციულ რესპუბლიკაში, ბრანდენბურგის ლანდტაგისა და პოლონეთის ქვემო სილეზიის სავოევოდოს სეიმიკის წარმომადგენლებთან ერთად, სამმხრივ კონფერენციაში მონაწილეობდა.  კონფერენციაზე, მხარეებმა პარტნიორ რეგიონებთან თანამშრომლობის შედეგები შეაჯამეს, სამომავლო გეგმებზე იმსჯელეს და ხელი მოაწერეს სამმხრივი თანამშრომლობის განაცხადს.კონფერენციის დაწყებამდე აჭარის უმაღლესი საბჭოს თავმჯდომარეს დავით გაბაიძესა და დელეგაციის წევრებს ბრანდენბურგის მიწის პარლამენტის პრეზიდენტმა ულრიკე ლიდკემ უმასპინძლა. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 26-30ივნისი | ესპანეთი,კატალონია | დ. ბაციკაძეტ. აროშიძე | აჭარის უმაღლესი საბჭოს განათლების, მეცნიერების, კულტურისა და სპორტის საკითხთა კომიტეტის თავმჯდომარე დავით ბაციკაძე ევროპის რეგიონთა ასამბლეის (AER) ვიცე-პრეზიდენტია. პირველად ასამბლეის ისტორიაში, საქართველოს წარმომადგენელი გახდა ვიცე-პრეზიდენტი. აჭარის საკანონმდებლო ორგანოს წევრის ამ საპატიო თანამდებობაზე არჩევის საკითხი ბარსელონაში, ევროპის რეგიონთა ასამბლეის სიმპოზიუმსა და ბიუროს სხდომაზე გადაწყდა.ევროპის რეგიონთა ასამბლეის (ერა) სიმპოზიუმზე, რომელშიც ევროპის 140 რეგიონის წარმომადგენლები მონაწილეობდნენ, აირჩიეს ასამბლეის ახალი პრეზიდენტი ალბერტ კასტელანოს მადუელი. სიმპოზიუმზე, არჩევნების პარალელურად, განიხილეს საერთო გამოწვევები, შესაძლებლობები და განსაზღვრეს ერას პრიორიტეტები.ევროპის რეგიონთა ასამბლეა (AER) 1985 წელს დაარსდა და წარმოადგენს ევროპის უმსხვილეს დამოუკიდებელ რეგიონულ ხელისუფლებათა ქსელს.აჭარის ავტონომიური რესპუბლიკა 1997 წლიდან ევროპის რეგიონთა ასამბლეის სრულუფლებიანი წევრია. გაწევრების შემდეგ რეგიონმა ისარგებლა ორგანიზაციის არაერთი პროგრამით. |
| დელეგაციის სხვა წევრი |
| აჭარის განათლების, კულტურისა და სპორტის მინისტრის მოადგილე **ზ. ახვლედიანი** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 4 -11 ივლისი | ბელგია, ბრიუსელი | დ. გაბაიძეზ. ჭურკვეიძე | აჭარის უმაღლესი საბჭოს თავმჯდომარე დავით გაბაიძე, ბრიუსელში, ოფიციალური ვიზიტის ფარგლებში, ბიუჯეტისა და ადმინისტრაციის საკითხებში ევროკომისარ იოჰანეს ჰანს შეხვდა.დავით გაბაიძე, ბრიუსელში, აჭარის დელეგაციასთან ერთად ევროპის რეგიონთა ინსტიტუტის (IRE) ხელმძღვანელის ფრანც შაუსბერგერის მიწვევით იმყოფებოდა. ვიზიტის ფარგლებში განხორციელდა შეხვედრები ევროკომისიის, ევროპარლამენტისა და ევროპის რეგიონთა კომიტეტის წარმომადგენლებთან.ბრიუსელში ამავე ვიზიტის ფარგლებში, აჭარის უმაღლესი საბჭოს თავმჯდომარე დავით გაბაიძე, ევროპარლამენტარ ლუკას მანდლის, ევროპის რეგიონთა კომიტეტის (COR) ვიცე-პრეზიდენტს აპოსტოლოს ციციკოსტასს, ევროპის რეგიონთა კომიტეტის (COR) გენერალურ მდივანს პეტრე ბლიზკოვსკისა და ავსტრიის ელჩს ევროკავშირში ნიკოლაუს მარჩიკს შევხდა. შეხვედრებზე ყურადღება გამახვილდა საქართველოს ევროინტეგრაციის საკითხებსა და კანდიდატი ქვეყნის სტატუსის მინიჭების პროცესში ევროსტრუქტურების მხრიდან მხარდაჭერის მნიშვნელობაზე. საუბარი შეეხო ამ მიმართულებით რეგიონების ჩართულობასა და მათ როლს.შეხვედრები ასევე გაიმართა ევროსტრუქტურებში ავსტრიის კარინტიისა და ზალცბურგის მიწების წარმომადგენლობების ხელმძღვანელებთან მარტინა რეტინგერთან და მიხაელა პეც-მიჩესთან. შეხვედრაზე მხარეებმა ისაუბრეს რეგიონებს შორის კავშირების როლზე და ერთობლივი პროექტების განხორციელების პერსპექტივებზე.აჭარის დელეგაციის წევრებმა შეხვედრები გამართეს ჩეხეთის ლიბერეცის მხარის ჰეტმანთან მარტინ პუტასთან, ქვემო სილეზიის მარშალთან ცეზარ პშიბილსკისთან, იტალიის ავტონომიური რეგიონის ფრიული ვენეცია ჯულიას პრეზიდენტთან მასიმილიანო ფედრიგასთან, ბრიუსელში ქვემო სილეზიის (პოლონეთი) რეგიონული ოფისის ხელმძღვანელთან კატარინა სვიეტოსლავსკასთან, ავსტრიის ტელე-რადიო კომპანია ORF-ის საგარეო ოფისის ხელმძღვანელთან ბრიუსელში, რაფაელა შაიდრაიტერთან. |
| დელეგაციის სხვა წევრი |
| აჭარის სოფლის მეურნეობის მინისტრი**ზ. შავაძე** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 20-25 ივლისი | ბულგარეთი, ბურგასი | ტ. აროშიძე | ვიზიტის ფარგლებში უმაღლესი საბჭოს თავმჯდომარის მოადგილე ტიტე აროშიძე ბულგარეთის რესპუბლიკის ქალაქ ბურგასში „ლურჯ“ სამიტს და ინოვაციის გამოფენას დაესწრო. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 25-29 ივლისი | ბელგია, ბრიუსელი | ვ. მგალობლიშვილი | ვიზიტის ფარგლებში შეხვედრა გაიმართა ევროპარლამენტში, საერთაშორისო ფონდის „უკეთესი მმართველობისთვის“ წარმომადგენელთან ევროკავშირის აღმოსავლეთ პარტნიორობის პროგრამის საკითხებთან დაკავშირებით. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 7-10აგვისტო | ისრაელი,იერუსალიმი | დ. გაბაიძე | ოფიციალური ვიზიტის ფარგლებში, შეხვედრები გაიმართა ქნესეთის თავმჯდომარესთან ამირ ოჰანასთან, ისრაელ-საქართველოს მეგობრობის ჯგუფის ხელმძღვანელთან დავიდ ბიტანთან და ისრაელის ტურიზმის მინისტრთან ჰაიმ კაცთან. შეხვედრებზე ორ ქვეყანას შორის არსებული ურთიერთობები, საკანონმდებლო ორგანოების თანამშრომლობისა და ტურიზმის სფეროში კავშირების გაღრმავების საკითხები განიხილეს.დელეგაცია, ასევე შეხვდა, ისრაელის სოფლის მეურნეობისა და სოფლის განვითარების მინისტრს -ავი დიხტერს. მხარეებმა ყურადღება გაამახვილეს სოფლის მეურნეობის მიმართულებით მიმდინარე პროექტებზე.ვიზიტის ფარგლებში, საქართველოს დელეგაცია იერუსალიმის პატრიარქს ესტუმრა. შეხვედრას ესწრებოდნენ ისრაელში მცხოვრები ქართველი ებრაელები, რომლებმაც ორი ქვეყნის მრავალსაუკუნოვან ურთიერთობებსა და მეგობრობაზე ისაუბრეს.დელეგაციის წევრებმა დაათვალიერეს რუტენბერგის ელექტროსადგური, რომელიც აშკელონთან ახლოს, ღაზასთან მდებარეობს. შეხვედრა გაიმართა ისრაელის ელექტროკორპორაციის წარმომადგენლებთან - ყურადღება გამახვილდა რუტენბერგის ელექტროსადგურის როლსა და ენერგო დამოუკიდებლობის მნიშვნელობაზე.ისრაელში ოფიციალური ვიზიტის ფარგლებში, აჭარის უმაღლესი საბჭოს თავმჯდომარე, დავით გაბაიძე, ბათუმთან დაძმობილებული ქალაქის, აშდოდის მერს, იეჰილ ლასრის შეხვდა.შეხვედრაზე, რომელსაც აშდოდის ხელმძღვანელები, სასულიერო პირები, ქალაქის ყოფილი მერი, კულტურისა და ბიზნესის სფეროს წარმომადგენლები და ქართველი ებრაელები ესწრებოდნენ, საქართველო-ისრაელის და ისრაელი-საქართველოს პარლამენტთან არსებული მეგობრობის ჯგუფების ხელმძღვანელებმა- გივი მიქანაძემ და დავიდ ბიტანმა ქართველ და ებრაელ ხალხს შორის მრავალსაუკუნოვან მეგობრობასა და ქვეყნებს შორის ურთიერთობის გაღრმავების საკითხებზე გაამახვილეს ყურადღება.დელეგაციის წევრებმა დაათვალიერეს აშდოდის პორტი და შეხვდნენ ადმინისტრაციის ხელმძღვანელებს. საუბარი შეეხო საპორტო ინფრასტრუქტურის, საზღვაო გადაზიდვების სფეროში ინოვაციების დანერგვის, არსებული გამოწვევებისა და გარემოს დაცვის საკითხებს.ვიზიტის ფარგლებში, შეხვედრები გაიმართა ისრაელის სახელმწიფოს ტურიზმის (Haim Katz), სოფლის მეურნეობის (Avi Dichter), თავდაცვისა (Yoav Galant) და საგარეო საქმეთა (Eli Cohen) მინისტრებთან, აგრეთვე საგარეო საქმეთა სამინისტროს MASHAV-ს (ისრაელის საერთაშორისო თანამშრომლობის განვითარების სააგენტო) ხელმძღვანელობასთან. ყურადღება გამახვილდა თავისუფალი ვაჭრობის შესახებ შეთანხმებაზე, ორმხრივი ეკონომიკური კომისიის საქმიანობის განახლებაზე, ერთობლივი ბიზნესფორუმის ორგანიზების, ტურისტული ნაკადების ზრდის მიზნით გასატარებელ ღონისძიებებსა და სხვა მნიშვნელოვან საკითხებზე.ქართული დელეგაცია, ვიზიტის ფარგლებში, მიიღო და დალოცა იერუსალიმისა და სრულიად პალესტინის პატრიარქმა თეოფილოს მესამემ. საქართველოს საპარლამენტო დელეგაციის ხელმძღვანელმა, გივი მიქანაძემ, მის უწმინდესობას, სრულიად საქართველოს კათოლიკოს-პატრიარქის - ილია მეორის მოკითხვა გადასცა და წმინდა მიწაზე ქართული დელეგაციის შეხვედრებზე ინფორმაცია მიაწოდა. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 3-9სექტემბერი | ესტონეთი, ტალინი | ზ. ჭურკვეიძე | ესტონეთის დედაქალაქ ტალინში გაიმართა „ღია მმართველობის პარტნიორობის გლობალური სამიტი 2023“ და „ღია პარლამენტის დღე - 2023“.ღია პარლამენტის ელექტრონული ქსელის (OPeN), ესტონეთის პარლამენტისა (Riigikogu) და ღია მმართველობის პარტნიორობის (OGP) მიერ ორგანიზებულ სამიტში - სხვადასხვა ქვეყნის მაღალი რანგის სახელმწიფო თანამდებობის პირები, სამოქალაქო საზოგადოებისა და ადგილობრივი თვითმმართველობების წარმომადგენლები მონაწილეობდნენ.რამდენიმე პანელურ სესიად მიმდინარე სამიტზე ყურადღება გამახვილდა ციფრულ ეპოქაში უფრო მეტად გამჭვირვალე და ანგარიშვალდებული ღია მმართველობის ხელშეწყობაზე, დემოკრატიულ პროცესებში მოქალაქეთა ჩართულობის უზრუნველყოფაზე, გადაწყვეტილების მიღების პროცესში მათ ეფექტიან მონაწილეობაზე, ტექნოლოგიურ განვითარებაზე, კლიმატურ ცვლილებებზე, კორუფციასთან ბრძოლასა და სხვა მნიშვნელოვან საკითხებზე. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 5-7სექტემბერი | პოლონეთი, კარპაჩი | დ. გაბაიძეფ. ხალვაშიზ. ჭურკვეიძე | უმაღლესი საბჭოს თავმჯდომარემ, დავით გაბაიძემ, პოლონეთის რესპუბლიკაში მიმდინარე კარპაჩის 32-ე ეკონომიკური ფორუმის ფარგლებში, პანელურ დისკუსიაში მიიღო მონაწილეობა.ვიზიტის ფარგლებში, ასევე გამართა შეხვედრა ქვემო სილეზიის ხელისუფლების წარმომადგენლებთან. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 13-17 სექტემბერი | პოლონეთი,ზიელონა გორა | დ. გაბაიძეფ. ფუტკარაძე | შეხვედრები გაიმართა ქალაქ ვროცლავის, ტშებნიცასა და ქვემო სილეზიის ხელმძღვანელ პირებთან. განიხილეს საქართველოსა და პოლონეთის რეგიონებსა და მუნიციპალიტეტებს შორის სამომავლო თანამშრომლობის საკითხები, ასევე ერთობლივი პროექტების განხორციელების პერსპექტივები.შეხვედრებზე, პარტნიორი ქვეყნის წარმომადგენლებმა, უმაღლესი საბჭოს ინიციატივით, მომავალ წელს, ბათუმში დაგეგმილ რეგიონული პარლამენტების კონფერენციაში მონაწილეობის მზაობა გამოთქვეს. კონფერენცია ღია მმართველობის საკითხებს დაეთმობა.მხარეები შეთანხმდნენ, სამომავლოდ, შუახევისა და ტშებნიცას მუნიციპალიტეტებს შორის აქტიურ თანამშრომლობაზე განათლების მიმართულებით. კერძოდ, ადრეული და სკოლამდელი, ასევე სკოლისგარეშე აღზრდის დაწესებულებების მართვის კუთხით არსებული გამოცდილების გაზიარებაზე.უმაღლესი საბჭოს თავმჯდომარე, დელეგაციის წევრებთან, უმაღლესი საბჭოს წევრ ფრიდონ ფუტკარაძესთან, აჭარის ფინანსთა და ეკონომიკის მინისტრ ჯაბა ფუტკარაძესთან, ბათუმისა და შუახევის მუნიციპალიტეტების წარმომადგენლებთან ერთად პოლონეთის, ლუბუშის სავოევოდოს ვიცე-მარშალს და ბათუმის პარტნიორი ქალაქის ზიელონა გორას მერს შეხვდნენ. განიხილეს ურთიერთთანამშრომლობის მემორანდუმის გაფორმებასთან დაკავშირებული საკითხები.ვიზიტის ფარგლებში, აჭარის დელეგაციის წევრები, საპატიო სტუმრის სტატუსით ქალაქ ზიელიონა გორაში გამართულ ღვინის ფესტივალს დაესწრნენ. |
| დელეგაციის სხვა წევრი |
| აჭარის ფინანსთა და ეკონომიკის მინისტრი**ჯ. ფუტკარაძე** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 22-28 სექტემბერი | ავსტრია,ზალცბურგი | დ. გაბაიძემ. გვიანიძე | აჭარის უმაღლესი საბჭოს თავმჯდომარე დავით გაბაიძე ზალცბურგის მე-19 ევროპულ სამიტში მონაწილეობდა, რომელიც ავსტრიის კანცლერის პატრონაჟითა და ევროპის რეგიონთა ინსტიტუტის (IRE) ორგანიზებით გაიმართა.ევროპულ სამიტში მონაწილეობის პარალელურად, თავმჯდომარემ შეხვედრები გამართა ევროპული სტრუქტურების ოფიციალურ პირებთან და რეგიონულ ლიდერებთან. კერძოდ, ვიზიტის ფარგლებში, დავით გაბაიძე შეხვდა ევროკომისარ იოჰანეს ჰანს, რომელიც სამიტის მეორე დღეს მთავარი მოხსენებით წარსდგა.დელეგაციის წევრებმა აჭარის უმაღლეს საბჭოსა და ზალცბურგის ლანდტაგის თანამშრომლობის პერსპექტივები განიხილეს ლანდტაგის პრეზიდენტთან, ბრიჯიტა პალლაუფთან გამართულ შეხვედრაზე.ყურადღება გამახვილდა ღია მმართველობისა და გამჭვირვალობის მიმართულებით საკანონმდებლო ორგანოების გამოცდილებაზე. აღინიშნა, რომ ორივე ინსტიტუცია, ამ მხრივ, რეგიონული და ქვეყნის მასშტაბით ლიდერობს, რაც თანამშრომლობის ინტერესს და შესაძლებლობებს კიდევ უფრო ზრდის.საუბარი შეეხო რეგიონული თანამშრომლობის საკითხებსა და პერსპექტივებს. ამასთან, დავით გაბაიძემ, ლანდტაგის დელეგაცია, 2024 წელს, ბათუმში დაგეგმილ რეგიონული პარლამენტების კონფერენციაზე მოიწვია, რომელიც უმაღლესი საბჭოს ინიციატივითა და საერთაშორისო ორგანიზაციების მხარდაჭერით დაიგეგმა.დელეგაციის წევრებმა დაათვალიერეს ზალცბურგის სასოფლო-სამეურნეო პროფესიული სკოლა.სამიტამდე, დელეგაციის წევრებმა ევროპის რეგიონთა ინსტიტუტის გენერალურ ასამბლეაზე, IRE-ს მიერ გაწეული საქმიანობის (მათ შორის ფინანსური) ანგარიში მოისმინეს. ასევე, სამიტის გახსნამდე, მონაწილეებს დელეგაციის წევრებმა გააცნეს საინფორმაციო მასალები აჭარის შესახებ, რომლებშიც უმაღლესი საბჭო წარმოდგენილი იყო, როგორც ღია მმართველობის თვალსაჩინო მაგალითი.ევროპული სამიტის პირველ დღეს მთავარი მოხსენებით ავსტრიის კანცლერი - კარლ ნეჰამერი წარსდგა.აჭარის დელეგაციის წევრები დაესწრნენ სხვადასხვა თემატურ სესიას.ქართული დელეგაცია ზალცბურგში IRE-ს პრეზიდენტის, ფრანც შაუსბერგერის მიწვევით იმყოფებოდა. |
| დელეგაციის სხვა წევრი |
| აჭარის სოფლის მეურნეობის მინისტრი **ზ. შავაძე**აჭარის განათლების, კულტურისა და სპორტის მინისტრის მოადგილე **ზ. ახვლედიანი** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 9-12ოქტომბერი | იტალია,ნეაპოლი | ი.ჩავლეიშვილი | აჭარის უმაღლესი საბჭოს განათლების, მეცნიერების, კულტურისა და სპორტის საკითხთა კომიტეტის თავმჯდომარის მოადგილე ირაკლი ჩავლეიშვილი, აჭარის დელეგაციასთან ერთად, იტალიაში, ქალაქ ნეაპოლში, კამპანიის რეგიონის საბჭოს თავმჯდომარის მოადგილეს, ლორედანა რაიას შეხვდა.შეხვედრაზე ყურადღება გამახვილდა შავი და ხმელთაშუა ზღვების რეგიონებს შორის თანამშრომლობის პერსპექტივებზე განათლების, კულტურისა და სპორტის სფეროში, საქართველოს ევროკავშირისკენ სწრაფვასა და ამ გზაზე იტალიის მხარდაჭერაზე. ხაზი გაესვა ხვიჩა კვარაცხელიას დამსახურებას ორი ქვეყნის დაახლოების საქმეში.სამუშაო ვიზიტის ფარგლებში, დელეგაცია ნეაპოლის ისტორიულ ცენტრში, პალაცო ზაპატაში, ბათუმის ხელოვნების უნივერსიტეტსა და ნეაპოლის ტელემატიკა პეგასუსის უნივერსიტეტებს შორის მემორანდუმის ხელმოწერის ცერემონიალს დაესწრო. აქვე გაიმართა ბათუმელი მუსიკოსების კონცერტი და მხატვრების გამოფენა. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 23-27 ოქტომბერი | სტრასბურგი | ი. ჭეიშვილი | აჭარის უმაღლესი საბჭოს წევრი ირაკლი ჭეიშვილი, საქართველოს ოფიციალურ დელეგაციასთან ერთად, სტრასბურგში, ევროპის საბჭოს ადგილობრივ და რეგიონულ ხელისუფლებათა კონგრესის 45-ე სესიას დაესწრო.სესიაზე, ახალ პრეზიდენტად, ორწელიწადნახევრიანი მანდატით, ბელგიის წარმომადგენელი - მარკ ქულსი აირჩიეს. ასევე ჩატარდა კონგრესის პალატების პრეზიდენტებისა და მათი ვიცე-პრეზიდენტების არჩევნები.კონგრესმა, პლენარული სესიის ფარგლებში, უკრაინაში ომის საწინააღმდეგო პოლიტიკური აქტივისტებისა და პატიმრების მდგომარეობის შესახებ რეზოლუცია მიიღო.დღის წესრიგით გათვალისწინებულ პანელურ შეხვედრებზე, ადგილობრივი თვითმმართველობის ევროპული ქარტიის გამოყენების მონიტორინგის ანგარიშები, ენერგეტიკულ ტრანზაქციაში რეგიონების როლი, მდგრადი განვითარების მიმართულებით რეგიონული გამოცდილების გაზიარების და სხვა მნიშვნელოვანი საკითხები განიხილეს.სესიას 40-ზე მეტი წევრი სახელმწიფოს ახალგაზრდული ორგანიზაციების დელეგატები დაესწრნენ, რომლებმაც დებატებში მონაწილეობის პარალელურად, კონგრესის „გაახალგაზრდავების პოლიტიკის“ საინიციატივო პროექტები წარადგინეს. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 6-9 ნოემბერი | პორტუგალია | ტ. აროშიძედ. ბაციკაძე | აჭარის უმაღლესი საბჭოს თავმჯდომარის მოადგილე ტიტე აროშიძე, უმაღლესი საბჭოს განათლების, მეცნიერების, კულტურისა და სპორტის საკითხთა კომიტეტის თავმჯდომარე, ევროპის რეგიონული ასამბლეის (AER) ვიცე პრეზიდენტი დავით ბაციკაძე, უსკო-ს თავმჯდომარესთან პარმენ ჯალაღონიასთან ერთად, პორტუგალიაში, ევროოდისეის ფორუმში მონაწილეობენ.ევროოდისეის ფორუმი 2023”, რომელშიც პოლიტიკოსები, საჯარო მოხელეები და ახალგაზრდები მონაწილეობენ, AER-ის ვიცე პრეზიდენტმა დავით ბაციკაძემ, ევროოდისეის პრეზიდენტმა ესტერ ესტანმა, AER-ის პრეზიდენტმა ალბერტ კასტელანოს მადუელმა, AER-ის გენერალურმა მდივანმა კრისირან სპაჰრმა და აზორის ავტონომიური რესპუბლიკის პრეზიდენტის სამდივნოს წარმომადგენელმა (ასევე წარმომადგენელი Council of Europe-ში) პედრო დე ფარია ე კასტრომ გახსნეს.ფორუმის ფარგლებში, გაიმართა თაობათაშორისი რეგიონული დებატები თემაზე - „2024 წლის ევროპის არჩევნები“. როგორც აღინიშნა, ეს დებატები, 2024 წლის ევროპარლამენტის არჩევნების წინ, კარგი შესაძლებლობაა ევროპის წინაშე არსებული ძირითადი გამოწვევების განსახილველად, უფრო დემოკრატიული, ინკლუზიური და მდგრადი გარემოს შესაქმნელად.ფორუმი მოიცავდა პლენარულ სესიებს, ვორქშოფებს, სემინარებს, დებატებსა და ცალკეულ შეხვედრებს, განსახილველ საკითხებს შორისაა სოფლად და პერიფერიულ ზონებში მცხოვრები ახალგაზრდების მობილობის, მათი უნარების განვითარების ხელშეწყობა, პროფესიული უნარ-ჩვევების განმტკიცება. ამ მიზნებს ემსახურება „ერას“ ახალგაზრდების გაცვლითი პროგრამა „ევროოდისეა”, რომელსაც აჭარის განათლების, კულტურისა და სპორტის სამინისტრო 2006 წლიდან ახორციელებს. უცხოეთში სტაჟირების პროგრამით, ყოველწლიურად, არაერთი ახალგაზრდა სარგებლობს. |
| დელეგაციის სხვა წევრი |
| აჭარის უმაღლესი საარჩევნო კომისიის თავმჯდომარე**პ. ჯალაღონია** |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 5-11 ნოემბერი | საფრანგეთი,სტრასბურგი, პარიზი | ვ. მგალობლიშვილი | აჭარის ავტონომიური რესპუბლიკის უმაღლესი საბჭოს საკონსტიტუციო, იურიდიულ და საპროცედურო საკითხთა კომიტეტის თავმჯდომარე - ვლადიმერ მგალობლიშვილი, სტრასბურგში, ევროპის საბჭოში „დემოკრატიის მსოფლიო ფორუმში’’ მონაწილეობდა.„დემოკრატია და მშვიდობა’’ - ამ სლოგანით მიმდინარეობდა ფორუმის მთავარი თემები: დიალოგის ხელოვნება, კონფლიქტის გადაწყვეტის თანამედროვე მიდგომები, სოციალური თანასწორობა, მშვიდობიანი საზოგადოება და სხვა აქტუალური საკითხები.ფორუმში, რომელიც ყოველწლიურად იმართება, მონაწილეობდნენ - პოლიტიკოსები, მეცნიერები, დიპლომატები, ჟურნალისტები, სამოქალაქო საზოგადოების წარმომადგენლები 30 ქვეყნიდან.ვიზიტის ფარგლებში, საბჭოს წევრი, ასევე მონაწილეობდა ქალაქ პარიზში საერთაშორისო ფონდ „SOS Talents“ მიერ დაარსებული ბათუმის მუსიკისა და ხელოვნების ფესტივალში. |
| **თარიღი** | **ქვეყანა** | **დელეგაციის წევრი საბჭოდან** | **ანოტაცია** |
| 11-15 დეკემბერი | ესპანეთი,მადრიდი | ც. ანანიძეი. ვერძაძე | აჭარის უმაღლესი საბჭოს წევრები, ესპანეთის სამეფოს მთავრობის მხარდაჭერით გამართული ფორუმში „ხელმისაწვდომი ევროპა: ICT 4 ALL“- მონაწილეობდნენ, რომლის მიზანი რეგიონული ქსელების გაძლიერება და გამოცდილების ურთიერთგაზიარებაა. ღონისძიება, შეზღუდული შესაძლებლობის მქონე პირთა საერთაშორისო დღის აღსანიშნავად, ყოველწლიურად იმართება.„ფორუმი, როგორც წესი, აერთიანებს კანონმდებლებს, სამოქალაქო საზოგადოების წევრებს, აკადემიური წრეების წარმომადგენლებსა და ექსპერტებს ხელმისაწვდომობის, ინკლუზიური ციფრული საზოგადოების, ეკონომიკური გარემოს გაძლიერების, ასევე ევროპის რეგიონებში მნიშვნელოვანი და პრიორიტეტული გამოწვევების განსაზღვრის მიზნით“, - აღნიშნა აჭარის უმაღლესი საბჭოს წევრმა ცოტნე ანანიძემ, ხოლო  უმაღლესი საბჭოს ჯანმრთელობის დაცვისა და სოციალურ საკითხთა კომიტეტის თავმჯდომარის, ილია ვერძაძის განცხადებით, ფორუმის ფარგლებში, სპეციალისტებმა წარმოადგინეს სამომავლო გეგმები, შეხედულებები ევროპის გაძლიერების, ხელმისაწვდომობისა და ეკონომიკური განვითარების მიმართულებით.ღონისძიება, რომელსაც „Fundación ONCE“ მასპინძლობდა, საერთაშორისო სატელეკომუნიკაციო კავშირისა (ITU) და ევროკომისიის (EC) მიერ იყო ორგანიზებული. |

2023 წლის მაისში აჭარის უმაღლესი საბჭოს თავმჯდომარე დავით გაბაიძე, პოლონეთის ლუბუშის სავოევოდოს ქალაქ ზიელონა გორასა და ბათუმს შორის მეგობრული, პარტნიორული ურთიერთობების განვითარებაში შეტანილი განსაკუთრებული წვლილისათვის, აჭარაში ოფიციალური ვიზიტით მყოფმა ზიელონა გორას მერმა - იანუშ კუბიცკიმ და მერის მოადგილემ - ვიოლეტა ჰარეზლაკმა საგანგებო - ოქროს მედლით დააჯილდოეს.

უმაღლესი საბჭოს ხელშეწყობით, 2023 წ. 22 მაისს, აჭარის ავტონომიური რესპუბლიკის ერთ-ერთ მუნიციპალიტეტსა და ევროკავშირის წევრი ქვეყნის მუნიციპალიტეტს შორის გაფორმდა ურთიერთთანამშრომლობის დოკუმენტი, რომელიც სხვადასხვა სფეროში თანამშრომლობას ითვალისწინებს.

აღსანიშნავია, რომ პირველად, ევროპის რეგიონთა ასამბლეის ისტორიაში, 2023 წლის 30 ივნისს, საქართველოს წარმომადგენელი, კერძოდ, აჭარის უმაღლესი საბჭოს განათლების, მეცნიერების, კულტურისა და სპორტის საკითხთა კომიტეტის თავმჯდომარე - დავით ბაციკაძე აირჩიეს ევროპის რეგიონთა ასამბლეის (AER) თავმჯდომარის მოადგილედ.

გერმანიის საერთაშორისო თანამშრომლობის საზოგადოების (GIZ) პროექტის „თანამედროვე და ძლიერი პარლამენტის აპარატი აღმოსავლეთ პარტნიორობის ქვეყნებში“ აგრძელებს აღმოსავლეთ პარტნიორობის პარლამენტის აპარატების წარმომადგენლების გაძლიერების ინიციატივას. 2023 წელს უმაღლესი საბჭო საქართველოს პარლამენტთან ერთად მასპინძლობდა OECD/SIGMA-ს პირველ რეგიონულ ღონისძიებას თემაზე სტრატეგიული დაგეგმარება და შესრულების შფეფასება პარლამენტის აპარატებისთვის.

OECD/SIGMA-სთან თანამშრომლობის ფარგლებში ზემოხსენებულ თემაზე რამდენიმე მნიშვნელოვანი ღონისძიება ჩატარდა ევროპის სხვადასხვა ქვეყანაში, სადაც უმაღლესი საბჭოს თავმჯდომარის თანაშემწე მონაწილეობდა.

|  |
| --- |
| **უმაღლესმა საბჭომ უმასპინძლა უცხოურ დელეგაციასა და უმაღლესი რანგის სტუმრებს** |
| **თარიღი** | **დელეგაციის ხელმძღვანელი** | **ანოტაცია** |
| 14 მარტი | სომხეთის რესპუბლიკის საგანგებო და სრულუფლებიან ელჩი - **აშოტ სმბატიანი** | აჭარის უმაღლესი საბჭოს თავმჯდომარემ, დავით გაბაიძემ, საქართველოში სომხეთის რესპუბლიკის საგანგებო და სრულუფლებიან ელჩს, აშოტ სმბატიანს უმასპინძლა. გაცნობითი ხასიათის შეხვედრაზე, მხარეებმა, ორ ქვეყანას შორის არსებულ ურთიერთობებსა და სამომავლო პერსპექტივებზე ისაუბრეს. |
| 24 მარტი | გერმანიის განვითარებისა და რეკონსტრუქციის ბანკის (KFW), გერმანიის ჰესენის მიწის სატყეო სააგენტოსა და ბუნების დაცვის მსოფლიო ფონდის (WWF) წარმომადგენლები | შეხვედრაზე გერმანიის განვითარებისა და რეკონსტრუქციის ბანკთან (KFW) თანამშრომლობით აჭარაში ტყის მდგრადი მართვის პროექტის  განხორციელების საკითხებზე ისაუბრეს. ახალი პროექტი, რომლის ბიუჯეტი 7,5 მილიონი ევროა, აჭარის სატყეო სააგენტოს მხარდაჭერასა და ტყით მდგრადი სარგებლობის თანამედროვე პრაქტიკის დანერგვას ისახავს მიზნად. პროექტი გერმანიის ეკონომიკური თანამშრომლობისა და განვითარების ფედერალური სამინისტროსა (BMZ) და KFW-ს მხარდაჭერით ხორციელდება.დავით გაბაიძემ სტუმრებს მადლობა გადაუხადა ჩვენი ქვეყნის, რეგიონის მხარდაჭერისათვის, მიმდინარე, ასევე განხორციელებული  პროექტებისათვის და საკანონმდებლო კუთხით თანამშრომლობაზე მზაობა გამოთქვა.შეხვედრას უმაღლესი საბჭოს აგრარულ და გარემოს დაცვის საკითხთა კომიტეტის თავმჯდომარე ფრიდონ ფუტკარაძე, აპარატის უფროსი ზურაბ ჭურკვეიძე, აჭარაში ტყის მდგრადი მართვის პროექტის ეროვნული კოორდინატორი ვახტანგ წულაძე და WWF-ის კავკასიის პროგრამის ოფისის დირექტორი გიორგი სანადირაძე ესწრებოდნენ. |
| 28 მარტი | ევროპის რეგიონთა ინსტიტუტის (IRE) პრეზიდენტი - **ფრანც შაუსბერგერი** | შეხვედრაზე, ყურადღება გამახვილდა სამომავლო თანამშრომლობის საკითხებსა და პერსპექტივებზე. სტუმრებმა დაათვალიერეს აჭარის უმაღლესი საბჭოს შენობა, გადაიღეს სამახსოვრო ფოტო და  ჩანაწერი დატოვეს შთაბეჭდილებათა წიგნში.ევროპის რეგიონთა ინსტიტუტის ((IRE) წარმომადგენლობითი დელეგაცია აჭარაში უმაღლესი საბჭოს მოწვევით იმყოფებოდა. ვიზიტის ფარგლებში, შეხვედრები გაიმართა აღმასრულებელი ხელისუფლების ხელმძღვანელებთან და სხვა ოფიციალურ პირებთან. დელეგაცია ეწვია ბსუ-სა და საზღვაო აკადემიას.ევროპის რეგიონთა ინსტიტუტთან აჭარის ავტონომიური რესპუბლიკის თანამშრომლობა 10 წელზე მეტს ითვლის.„ევროპის რეგიონთა ინსტიტუტის (IRE) დელეგაციის ვიზიტი აჭარაში, პრეზიდენტ დოქტორ ფრანც შაუსბერგერის მეთაურობით, კიდევ ერთი შესაძლებლობაა ვაჩვენოთ ევროპას თუ რას აკეთებს ჩვენი ქვეყანა, მისი კონკრეტული რეგიონი იმისათვის, რომ გავხდეთ ევროპული ოჯახის სრულფასოვანი და ღირსეული წევრი“, - აღნიშნა აჭარის უმაღლესი საბჭოს თავმჯდომარემ დავით გაბაიძემ დელეგაციასთან გამართულ შეხვედრაზე.დავით გაბაიძის განცხადებით, გასული წლის ბოლოს აჭარის წარმომადგენლობითი დელეგაცია მონაწილეობდა IRE-ს გენერალურ ასამბლეაში, სადაც გაიმართა ჩვენი რეგიონის პრეზენტაცია და რამდენიმე დღის განმავლობაში ზალცბურგის მცხოვრებლები, ქალაქის სტუმრები, საინფორმაციო რგოლების მეშვეობით ეცნობოდნენ საქართველოს.როგორც სტუმრებმა აღნიშნეს, IRE  მზადაა მხარი დაუჭიროს  საქართველოს ევროკავშირში გაწევრიანებას, რათა ჩვენმა ქვეყანამ, მისმა რეგიონებმა შეძლონ ისარგებლონ იმ პროექტებითა და ბენეფიტებით, რომლებსაც ევროკავშირი სთავაზობს თავის წევრებს. |
| 7 აპრილი | პოლონელი ექსპერტი, ბათუმის საპატიო მოქალაქე - **კაროლ ფშივარა** | გენდერულ პოლიტიკასთან დაკავშირებით, კერძოდ, ადგილობრივი მმართველობისა და სოციალური ორგანიზაციების ეფექტიანი თანამშრომლობის შესახებ, პოლონელმა ექსპერტმა, ბათუმის საპატიო მოქალაქემ - კაროლ ფშივარამ ისაუბრა.შეხვედრას აჭარის ყველა მუნიციპალიტეტის გენდერული თანასწორობის საბჭოების წარმომადგენლები ესწრებოდნენ. |
| 28 აპრილი | პოლონეთის ქვემო სილეზიის სავოევოდოს წარმომადგენლები | სამუშაო შეხვედრაზე, საკანონმდებლო ორგანოს თავმჯდომარემ ქალაქ ვროცლავის საქალაქო საბჭოსა და საერთაშორისო ურთიერთობათა ოფისის წევრებს მადლობა გადაუხადა ორ ქვეყანასა და მის ცალკეულ რეგიონებს შორის  მრავალმხრივი თანამშრომლობის გაღრმავებისთვის.შეხვედრაზე, რომელსაც უმაღლესი საბჭოს თავმჯდომარის მოადგილე ტიტე აროშიძე, საკონსტიტუციო,  იურიდიულ და საპროცედურო საკითხთა კომიტეტის თავმჯდომარე ლადო მგალობლიშვილი, აპარატის ხელმძღვანელი ზურაბ ჭურკვეიძე ესწრებოდნენ ყურადღება გამახვილდა საგანმანათლებლო სფეროში თანამშრომლობის საკითხებზე. |
| 1 მაისი | პოლონეთს ქალაქე ზიელონა გორას მერი- **იანუშ კუბიცკი**და მერის მოადგილე - **ვიოლეტა ჰარეზლაკი** | აჭარის უმაღლესი საბჭოს თავმჯდომარე დავით გაბაიძე, პოლონეთის ლუბუშის სავოევოდოს ქალაქ ზიელონა გორასა და ბათუმს შორის მეგობრული, პარტნიორული ურთიერთობების განვითარებაში შეტანილი განსაკუთრებული წვლილისათვის, აჭარაში ოფიციალური ვიზიტით მყოფმა ზიელონა გორას მერმა იანუშ კუბიცკიმ და მერის მოადგილემ ვიოლეტა ჰარეზლაკმა საგანგებო - ოქროს მედლით დააჯილდოვეს.უმაღლეს საბჭოში გამართულ შეხვედრაზე, რომელსაც ფინანსთა და ეკონომიკის მინისტრი ჯაბა ფუტკარაძე და ზიელონა გორას მერიის წარმომადგენლები ესწრებოდნენ, ყურადღება გამახვილდა ლუბუშსა და აჭარას შორის საქმიანი ურთიერთობების საკითხებზე.დავით გაბაიძემ სტუმრებს მადლობა გადაუხადა ჩვენს რეგიონთან აქტიური თანამშრომლობისთვის და იმედი გამოთქვა, რომ ლუბუშსა და აჭარას შორის სამომავლო თანამშრომლობა სხვადასხვა სფეროში კვლავაც წარმატებით განვითარდება.შეხვედრის დასასრულს, დელეგაციის წევრებმა უმაღლესი საბჭოს თავმჯდომარე ოფიციალურად მიიწვიეს ლუბუშის სავოევოდოს ტრადიციულ „ღვინის ფესტივალზე“. |
| 22 მაისი | ქვემო სილეზიის სავოევოდოს სეიმიკის საერთაშორისო თანამშრომლობის კომიტეტის თავმჯდომარე - **მიხალ ბობოვიჩი**ქალაქ ტშებნიცას მერი - **მალგოჟატა მატუსიაკი** | უმაღლესი საბჭოს თავმჯდომარემ სტუმრებს მადლობა გადაუხადა ევროინტეგრაციის გზაზე ჩვენი ქვეყნის აქტიური მხარდაჭერისათვის და აღნიშნა, რომ ქვემო სილეზიასა და აჭარას შორის წლების წინ დაწყებული მეგობრული, საქმიანი ურთიერთობები სულ უფრო ფართოვდება და ახალ ფაზაში გადადის. როგორც შეხვედრაზე აღინიშნა, ამჯერად, შუახევისა და ტრებნიცას მუნიციპალიტეტების დაახლოების მიზნით, გაფორმდება მემორანდუმი, რომელიც სხვადასხვა სფეროში თანამშრომლობას ითვალისწინებს.დელეგაციის ხელმძღვანელმა, ქვემო სილეზიის სავოევოდოს სეიმიკის საერთაშორისო თანამშრომლობის კომიტეტის თავმჯდომარემ მიხალ ბობოვიჩმა და ქალაქ ტშებნიცას მერმა მალგოჟატა მატუსიაკმა უმაღლესი საბჭოს თავმჯდომარეს მადლობა გადაუხადეს მასპინძლობისა და აჭარასა და ქვემო სილეზიას შორის თანამშრომლობაში შეტანილი განსაკუთრებული წვლილისათვის. |
| 24 მაისი | სომხეთის რესპუბლიკის გენერალურ კონსული - **ნარინე მათოსიანსი** და კონსული - **ვაჰაგნ ფილიპოსიანი** | გაცნობითი ხასიათის შეხვედრაზე საკანონმდებლო ორგანოს თავმჯდომარემ ახალ კონსულს თანამდებობაზე დანიშვნა მიულოცა და წარმატებები უსურვა.მხარეებმა ორი მეზობელი ქვეყნის რეგიონული ურთიერთობის გაღრმავების საკითხებზე ისაუბრეს. ყურადღება გამახვილდა ერთობლივი პროექტების განხორციელების მნიშვნელობასა და სხვადასხვა სფეროში სამომავლო თანამშრომლობის პერსპექტივებზე. |
| 6 ივნისი | ევროკავშირის ელჩი - **პაველ ჰერჩინსკი** | გაცნობითი ხასიათის შეხვედრაზე, რომელიც ელჩის აჭარაში პირველი ვიზიტის ფარგლებში შედგა, მხარეებმა ევროკავშირთან პარტნიორობის ზოგადი საკითხები განიხილეს.ყურადღება გამახვილდა ჩვენს რეგიონში  ევროკავშირის მხარდაჭერით განხორციელებულ და მიმდინარე პროექტებზე, უმაღლეს საბჭოში ღია მმართველობის მიმართულებით განხორციელებულ რეფორმასა და საკანონმდებლო ორგანოს ინსტიტუციური გაძლიერების მიზნით გადადგმულ ნაბიჯებზე.პაველ ჰერჩინსკიმ დავით გაბაიძეს მადლობა გადაუხადა გულთბილი მიღებისთვის და  იმედი გამოთქვა, რომ ორმხრივი პარტნიორული ურთიერთობები სასიკეთოდ აისახება ჩვენი ქვეყნის მომავალზე. |
| 5 ივლისი | ისრაელის კულტურისა და სპორტის მინისტრი - **მახლუფ მიკი ზოჰარი** |  გაცნობითი ხასიათის შეხვედრაზე, რომელსაც ისრაელის სრულუფლებიანი და საგანგებო ელჩი ჰადას მეიცადი ესწრებოდა, მხარეებმა საქართველო-ისრაელს შორის არსებულ ისტორიულ კავშირსა და ორმხრივ ურთიერთობებზე ისაუბრეს. ყურადღება გამახვილდა კულტურისა და ტურიზმის მიმართულებით მჭიდრო თანამშრომლობის საკითხებსა და ერთობლივი პროექტების განხორციელების მნიშვნელობაზე. სტუმრებმა უმაღლესი საბჭოს წევრებს მადლობა გადაუხადეს გულითადი მასპინძლობისთვის და შემდგომი თანამშრომლობისთვის მზადყოფნა გამოთქვეს. |
| 24 აგვისტო | მშვიდობის, უსაფრთხოებისა და ადამიანის უფლებების დაცვის" საერთაშორისო ორგანიზაციის წარმომადგენელი ნიდერლანდების სამეფოდან - **სესილია ჯოანა ვან პესკი** | საინფორმაციო-გაცნობითი ხასიათის შეხვედრაზე, რომელიც უმაღლესი საბჭოს ახალი ვებპლატფორმა - chaerte.sca.ge-ის მეშვეობით ჩაინიშნა, ყურადღება გამახვილდა ადამიანის უფლებების დაცვის საკითხებზე, საკანონმდებლო მექანიზმებსა და საერთაშორისო კონვენციებზე, ასევე ამ მიმართულებით რეგიონში მიმდინარე საქმიანობასა და სიახლეებზე.სტუმარი, რომელიც ბათუმში შოთა რუსთაველის სახელმწიფო უნივერსიტეტის მოწვევით იმყოფებოდა, უმაღლესი საბჭოს მოქალაქეთა ჩართულობის ცენტრში საკანონმდებლო ორგანოს ადმინისტრაციული შენობის ისტორიას, კანონშემოქმედებითი საქმიანობის პრინციპებს, უფლებამოსილებებს, ჩართულობის ცენტრისა და ონლაინპლატფორმა - chaerte.sca.ge-ის სერვისებს გაეცნო, დაათვალიერა შენობა და გადაიღო სამახსოვრო ფოტოები. |
| 4 ოქტომბერი | ევროკავშირის წარმომადგენლობის განვითარებისა და თანამშრომლობის განყოფილების ხელმძღვანელი -  **ნიკოლას სენდროვიჩი** | გაცნობითი ხასიათის შეხვედრაზე ყურადღება გამახვილდა საქართველო-ევროკავშირს შორის პარტნიორობისა და მჭიდრო, მრავალმხრივი თანამშრომლობის საკითხებზე, ამ პროცესებში რეგიონების როლსა და ჩართულობაზე, ასევე აჭარის უმაღლესი საბჭოს ინსტიტუციურ გაძლიერებაზე.ნიკოლას სენდროვიჩი ბათუმში ევროკავშირის რეგიონული ინიციატივის - „მერები ეკონომიკური ზრდისთვის“ ღონისძიების ფარგლებში სამუშაო ვიზიტით იმყოფებოდა. |
| 11 ოქტომბერი | თურქეთის რესპუბლიკის მთავარ ომბუდსმენი - **შერეფ მალქოჩი** | გაცნობითი ხასიათის შეხვედრაზე ორ ქვეყანას შორის არსებული პარტნიორული ურთიერთობების გაღრმავებასა და ადამიანის უფლებების დაცვის მიმართულებით თანამშრომლობის მნიშვნელობაზე ისაუბრეს.უმაღლესი საბჭოს თავმჯდომარემ დავით გაბაიძემ ყურადღება გაამახვილა ბოლო წლებში, საქართველოს ხელისუფლების მიერ, ადამიანის უფლებების, მათ შორის, ქალთა და ბავშვთა დაცვის მიმართულებით გატარებულ რეფორმებსა და მიღწევებზე.შეხვედრაზე, რომელსაც უმაღლესი საბჭოს ადამიანის უფლებათა დაცვისა და საკონსტიტუციო, იურიდიულ და საპროცედურო საკითხთა კომიტეტების თავმჯდომარეები ცოტნე ანანიძე და ვლადიმერ მგალობლიშვილი ესწრებოდნენ, მხარეები, სტრატეგიული, პარტნიორული ურთიერთობების გაღრმავებაზე შეთანხმდნენ.შერეფ მალქოჩმა საკანონმდებლო ორგანოს თავმჯდომარეს და საბჭოს წევრებს მადლობა გადაუხადა მასპინძლობისათვის და აღნიშნა, რომ საქართველოს გამოცდილების გაზიარება თურქული მხარისთვის მნიშვნელოვანია.უმაღლეს საბჭოში გამართულ შეხვედრას თურქეთის სახალხო დამცველის მოადგილე ჯალილე ოზლემ თუნჩაქი, სასამართლო ხელისუფლების წარმომადგენლები, ექსპერტები, ბავშვთა დაცვის მონიტორინგის სპეციალისტები (UNICEF-ის წარმომადგენლები) და თურქეთის რესპუბლიკის გენერალური კონსული ქალაქ ბათუმში რიზა ქააღან ილმაზი ესწრებოდნენ. |
| 11 ოქტომბერი | სომხეთის რესპუბლიკის საკონსტიტუციო სასამართლოს თავმჯდომარე - **არმან დილანიანი** | გაცნობითი ხასიათის შეხვედრას საქართველოს საკონსტიტუციო სასამართლოს თავმჯდომარე მერაბ ტურავა და სომხეთის გენერალური კონსული ქალაქ ბათუმში ნარინე მატოსიანი ესწრებოდნენ.საბჭოს თავმჯდომარემ დავით გაბაიძემ, თავმჯდომარის მოადგილემ ტიტე აროშიძემ, საკონსტიტუციო, იურიდიულ და საპროცედურო საკითხთა კომიტეტის თავმჯდომარემ ვლადიმერ მგალობლიშვილმა სტუმრებს აჭარის უმაღლეს საბჭოში გატარებულ რეფორმებზე, ღია მმართველობის კუთხით განხორციელებულ ღონისძიებებსა და საკანონმდებლო ორგანოში დანერგილ სიახლეებზე მიაწოდეს ინფორმაცია.სომხეთის რესპუბლიკის საკონსტიტუციო სასამართლოს დელეგაცია აჭარაში, საქართველოს საკონსტიტუციო სასამართლოს მოწვევით, საპასუხო ვიზიტით იმყოფებოდა. |
| 12 დეკემბერი | გაეროს განვითარების პროგრამის ხელმძღვანელი -**დაგლას უები** | შეხვედრაზე ერთობლივად განხორციელებული მიმდინარე პროექტები, საერთო მიღწევები და სამომავლო თანამშრომლობის პერსპექტივები განიხილეს.სტუმარმა დაათვალიერა შენობაში არსებული ხელმისაწვდომობის კომპონენტები (ტაქტილური ბილიკები, ლიფტი და ა.შ), ბიუროს ოთახი, სასესიო დარბაზი და გაეცნო მოქალაქეთა ჩართულობის ცენტრის მუშაობას.ევროკავშირისა და UNDP-ის ხელშეწყობით აჭარის უმაღლეს საბჭოში განხორციელდა მთელი რიგი რეფორმები, შემუშავდა შენობისა და ვებგვერდის ხელმისაწვდომობის კონცეფციები, რომელთა შედეგად, საკანონმდებლო ორგანოს ადმინისტრაციული შენობა, რეგიონში ერთ-ერთი პირველია, რომელიც სრულადაა ადაპტირებული შშმ პირთათვის. ამასთან, ღია მმართველობის სამოქმედო გეგმის ფარგლებში, დაინერგა ჩართულობის ახალი მექანიზმები, შეიქმნა მოქალაქეთა ჩართულობის ცენტრი, ახალი ვებპორტალი - chaerte.sca.ge, რომელიც მოქალაქეებს ხელსაყრელ ელექტრონულ სერვისებს სთავაზობს. |

აღსანიშნავია, უმაღლესი საბჭოს აქტიური თანამშრომლობა ევროკავშირისა (EU) და გაეროს განვითარების პროგრამის (UNDP) ერთობლივ საპარლამენტო პროექტთან, რაც ძირითადად მოიცავდა ღია მმართველობის საბჭოსა და ინსტიტუციური განვითარების სტრატეგიით გათვალისწინებული ვალდებულებების შესრულებაში მხარდაჭერას.

უმაღლესი საბჭოს გენდერული თანასწორობის საბჭო საანგარიშო პერიოდში აქტიურად თანამშრომლობდა გაეროს განვითარების პროგრამასა (UNDP) და საარჩევნო სისტემების საერთაშორისო ფონდთან (IFES) და არაერთი ღონისძიება გაიმართა გენდერული თანასწორობის შესახებ ცნობიერების ამაღლების, აჭარის რეგიონში დისკრიმინაციის გამოვლენისა და აღმოფხვრის, ქალთა გაძლიერების, ქალთა მონაწილეობითი პოლიტიკის, ქალთა ეკონომიკური გაძლიერების მიზნით.